Държавен вестник, бр. 41, 2010 г., стр. 25

БРОЙ  41	
Д Ъ Р Ж А В Е Н  В Е С Т Н И К 	
СТР.  25  
(2) Компетентният орган по чл. 72, ал. 2 
изпраща запитване за изпълнението на обсто­
ятелствата по ал. 1 по факс или с помощта 
на друго техническо средство до директора на 
регионалната инспекция по околната среда 
и водите, на чиято територия е разположено 
съоръжението за третиране на отпадъците.
(3) Директорът на регионалната инспекция 
по околната среда и водите, на чиято територия 
е разположено съоръжението за третиране на 
отпадъците, в тридневен срок от получаване 
на запитването по ал. 2 извършва проверка и 
изпраща становището си по факс или с помощ­
та на друго техническо средство. 
(4) Органът по чл. 72, ал. 2 отказва превоза 
за Република България с мотивирана заповед, 
когато:
1. не е изпълнено едно или повече от изис­
кванията на ал. 1;
2. нотификаторът или получателят на отпа­
дъците е санкциониран два или повече пъти за 
незаконен превоз на отпадъци, установен по 
реда на Регламент 1013/2006. 
(5) Заповедта по ал. 4 подлежи на обжалва­
не по реда на Административнопроцесуалния 
кодекс. Обжалването не спира изпълнението.“
§ 57. Член 77 се изменя така:
„Чл. 77. (1) Превозът на отпадъци между 
Република България и страни, които не са 
членки на Европейския съюз, се извършва 
през митнически учреждения, определени със 
съвместна заповед на директора на Агенция 
„Митници“ и министъра на околната среда и 
водите. 
(2) При превоз на отпадъци между Република 
България и страни, които не са членки на Ев­
ропейския съюз, компетентният орган по чл. 72, 
ал. 2 изпраща копие от нотификацията и копие 
от издадената заповед по реда на чл. 74, ал. 2 
или ал. 3 до директора на Агенция „Митници“ 
и до директора на съответната регионална 
инспекция по околната среда и водите.“
§ 58. Член 78 се изменя така:
„Чл. 78. (1) При съществени промени съглас­
но чл. 17 от Регламент 1013/2006 в условията 
на превоза, за който има дадено съгласие, се 
изисква нова нотификация.
(2) За съществени се смятат следните про­
мени по издадената нотификация:
1. увеличаване на количеството отпадък, 
посочено в нотификацията, или
2. промяна в маршрута, ако транзитните 
държави са различни от първоначално посо­
чените в нотификацията, или
3. удължаване на срока за превоз, посочен 
в нотификацията.“
§ 59. Член 79 се изменя така: 
„Чл. 79. (1) Компетентният орган по чл. 72, 
ал. 2 издава разрешение на оператора на съо­
ръжения за оползотворяване в случаите и при 
условията на чл. 14 от Регламент 1013/2006.
(2) Разрешението по ал. 1 се издава само за 
съоръжения за оползотворяване на отпадъци, 
посочени в приложения III, IIIA и IIIБ на Ре­
гламент 1013/2006, и които не са предназначени 
за междинни операции по оползотворяване.
(3) За издаване на разрешение по ал. 1 опе­
раторът на съоръжението за оползотворяване 
на отпадъци попълва заявление, към което се 
прилагат и следните документи:
1. единен идентификационен код;
2. копие от издаденото му разрешение по 
чл. 37 за извършване на дейности с отпадъци 
или комплексно разрешително, издадено съ­
гласно Закона за опазване на околната среда, 
в случаите, когато такова се изисква;
3. описание на използваната в съоръжението 
технология, включително кодовете на дейнос­
тите по оползотворяване.
(4) В заявлението по ал. 3 се посочват: 
1. наименованието, седалището и адресът на 
управление на оператора на оползотворяващото 
съоръжение; 
2. отпадъците, които ще се оползотворяват, 
както са посочени в приложения III, IIIA и IIIБ 
на Регламент 1013/2006, както и съответният 
код от Европейския каталог на отпадъците;
3. описание на химичния състав на отпадъка, 
когато е възможно;
4. количеството отпадъци, предвидено за 
оползотворяване;
5. информация относно количеството, със­
тава и третирането на остатъците от оползо­
творяването;
6. срок на действие на разрешението, за 
който се кандидатства. 
(5) С разрешението по ал. 1 министърът 
на околната среда и водите или оправомоще­
но от него длъжностно лице дава уникален 
регистрационен номер на съоръжението за 
оползотворяване и изпраща на оператора на 
съоръжението копие от разрешението. Разре­
шението по ал. 1 не може да бъде със срок 
на действие, по-късен от 31 декември 2014 г.
(6) Компетентният орган по чл. 72, ал. 2 
изпраща по факс или с помощта на друго тех­
ническо средство запитване за изпълнението 
на обстоятелствата по ал. 3 и 4 до директора 
на регионалната инспекция по околната среда 
и водите, на чиято територия е разположено 
съоръжението за третиране на отпадъците.
(7) Директорът на регионалната инспекция 
по околната среда и водите, на чиято територия 
е разположено съоръжението за третиране на 
отпадъците, в тридневен срок от получаване 
на запитването по ал. 6 извършва проверка и 
изпраща становището си по факс или с помощ­
та на друго техническо средство. 
(8) При издаване на нотификация за отпа­
дъци, предназначени за междинни операции 
по оползотворяване, чл. 14, параграф 4 от 
Регламент 1013/2006 се прилага, ако съоръже­
нието за крайно оползотворяване притежава 
разрешение по ал. 1.“
§ 60. Член 80 се изменя така: